ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1497/96 υποβολή: Βασίλης Εφραιμίδης (GUE/NGL) προς την Επιτροπή (12 Ιουνίου 1996)

Θέμα: Χρησιμοποίηση Πυροσβεστικής Υπηρεσίας ως κατασταλτικού μηχανισμού

Η ελληνική Πυροσβεστική Υπηρεσία καλείται να χρησιμοποιηθεί σαν κατασταλτικός μηχανισμός για τη διάλυση δημόσιων συγκεντρώσεων υπό τις διαταγές της αστυνομίας, ενισχύοντας τις ειδικά προβλεπόμενες για αυτό το σκοπό αστυνομικές μονάδες.

Γνωρίζοντας ότι το έργο της Πυροσβεστικής Υπηρεσίας είναι η προστασία της ζωής και της περιουσίας των πολιτών από τους κινδύνους πυρκαγιάς, θεομηνιών και ατυχημάτων και επισημαίνοντας ότι στην Ελλάδα σήμερα υπηρετούν μόνο 5.400 άτομα σε σύνολο 7.000 προβλεπομένων οργανικών θέσεων, αναλογία μεγαλύτερη του ενός πυροσβέστη προς 1.800 κατοίκους, τη στιγμή που η αναλογία αυτή στις υπόλοιπες ευρωπαϊκές χώρες είναι ένας προς 700, η χρησιμοποίησή τους για την καταστολή συγκεντρώσεων αποδυναμώνει ακόμα περισσότερο την αποτελεσματικότητά τους στην εκτέλεση των καθηκόντων τους.

Ερωτάται η Επιτροπή:

1. αν θεωρεί ότι πρέπει να τερματιστεί η χρησιμοποίηση της Πυροσβεστικής Υπηρεσίας για την καταστολή συγκεντρώσεων και διαδηλώσεων, διότι παραβιάζει το ρόλο και το χαρακτήρα της, αλλοιώνει τους στόχους και τα καθήκοντά της, αντιτίθεται και παρεμποδίζει τον κοινωνικό χαρακτήρα του έργου της;

2. αν γνωρίζει σε ποιες χώρες της ΕΕ οι δυνάμεις της πυροσβεστικής υπηρεσίας χρησιμοποιούνται για κασταλτικούς σκοπύς;

3. αν οι κοινοτικές χρηματοδοτήσεις για την ενίσχυση των μέσων και της λειτουργίας της πυροσβεστικής υπηρεσίας ενισχύουν αντί του έργου προστασίας της ζωής και της περιουσίας των πολιτών το κατασταλτικό έργο της αστυνομίας;

Απάντηση της κας Gradin εξ ονόματος της Επιτροπής (18 Ιουλίου 1996)

1. Η Επιτροπή δεν είναι αρμόδια να κρίνει κατά πόσο είναι σωστό να χρησιμοποιείται από ένα κράτος μέλος η Πυροσβεστική Υπηρεσία για τη διατήρηση της τάξης.

2. Η Επιτροπη δε διαθέτει σχετικές πληροφορίες.

3. Η Επιτροπή έχει χρηματοδοτήσει κατά το παρελθόν την Πυροσβεστική Υπηρεσία της Ελλάδας για την αγορά εξοπλισμού, αλλά όχι για τη λειτουργία της. Η χρηματοδότηση αυτή δεν ενισχύει κατά κανένα τρόπο τον κατασταλτικό ρόλο της αστυνομίας αλλά μόνο την προστασία από τις πυρκαγιές.
ΓΡΑΠΤΗ ΕΡΩΤΗΣΗ E-2220/96 υποβολή: Giuseppe Rauti (NI) προς την Επιτροπή (9 Αυγούστου 1996)

Θέμα: Η άσκηση του επαγγέλματος του ιατρού οδοντοστοματολόγου

Από διάφορες δικαστικές υποθέσεις ήρθε στην επικαιρότητα το πρόβλημα της άσκησης του επαγγέλματος των ιατρών που έχουν λάβει πτυχίο στην οδοντοστοματολογία. Εκατοντάδες ιατρών που έλαβαν κανονικά το πτυχίο τους βρίσκονται σήμερα εμπρός στο κτήριο της Βουλής στη Ρώμη διαμαρτυρόμενοι για την κατάστασή τους του «παράνομου».

Πράγματι, δημιουργήθηκε μία συγκεχυμένη και λεπτή νομική κατάσταση - η οποία σήμερα αφορά ήδη 3.500 Ιταλούς ιατρούς - εξ αιτίας, συν τοις άλλοις, και των κοινοτικών οδηγιών αριθ. 78/686/ΕΟΚ ((ΕΕ L 233, της 24.08.1978, σελ. 1. )) και 78/687/ΕΟΚ ((ΕΕ L 233, της 24.08.1978, σελ. 10. )), που μεταφέρθηκαν στην ιταλική νομοθεσία με τον Νόμο αριθ. 409/185 και στη συνέχεια - ύστερα από σειρά προσφυγών στην ΕΟΚ - συνεπεία της ειρωνικής αποφάσεως του Δικαστηρίου του Λουξεμβούργου την 1η Ιουνίου 1985, που «διέγραψε» τον ιταλικό νόμο αριθ. 471 του 1978.

Λαμβάνοντας υπόψη τα ανωτέρω, ερωτάται η Επιτροπή κατά πόσο προτίθεται να δώσει μία «αυθεντική ερμηνεία» της κοινοτικής νομοθεσίας σε ό,τι αφορά την άσκηση αυτής της σημαντικής ιατρικής ειδικότητας, ερμηνεία που να μπορεί να προσανατολίσει τη δράση των διαφόρων κυβερνήσεων αλλά κυρίως να μπορέσει να συμβάλει στην επίλυση της ιταλικής κατάστασης;

Απάντηση του κ. Monti εξ ονόματος της Επιτροπής (16 Σεπτεμβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στις γραπτές ερωτήσεις E-0836/96 ((EE C 280, 25.9.1996, σελ. 90. )) και E-1522/96 της κας Muscardini ((βλέπε σελίδα 52. )).
ΓΡΑΠΤΗ ΕΡΩΤΗΣΗ E-1125/96 υποβολή: Cristiana Muscardini (NI) προς την Επιτροπή (13 Μαΐου 1996)

Θέμα: Νέα τρόφιμα και συστατικά τροφίμων

Ο κοινοτικός κανονισμός για τα νέα τρόφιμα και συστατικά τροφίμων εκτείνει το πεδίο εφαρμογής του και σε ύλες που ήδη διέπονται από ισχύουσες ρυθμίσεις και καθιστά αδύνατη την προσφυγή στη βιοτεχνολογία για την παραγωγή νέων καλλιεργητικών ποικιλιών.

Επιπλέον, η σήμανση των προϊόντων που λαμβάνονται από γενετικά τροποποιημένες πρώτες ύλες, αλλά αντιστοιχούν κατ'ουσίαν σε αυτά που λαμβάνονται από τις αντίστοιχες παραδοσιακές γεωργικές πρώτες ύλες, καθίσταται υποχρεωτική και δημιουργεί σοβαρά προβλήματα σε ό, τι αφορά την αναγνώριση και το διαχωρισμό των γενετικά τροποποιημένων πρώτων υλών.

Θα μπορούσε η Επιτροπή να παρέμβει για την ταχεία έγκριση της πρότασης με στόχο την αποφυγή τέτοιων προβλημάτων;

Απάντηση του κ. Bangemann εξ ονόματος της Επιτροπής (24 Ιουνίου 1996)

Η κοινή θέση σε συνάρτηση με τον κανονισμό για τα νέα είδη διατροφής και τα νέα συστατικά των τροφίμων ((ΕΕ αριθ. C 320, 30.11.1995. )) καλύπτει όλα τα είδη διατροφής και τα συστατικά των τροφών που δεν έχουν μέχρι σήμερα χρησιμοποιηθεί για ανθρώπινη κατανάλωση στην Κοινότητα, υπό την προϋπόθεση ότι εμπίπτουν στις κατηγορίες που έχουν συμπεριληφθεί στους πίνακες του άρθρου 1, παράγραφος 2 α, β, γ, δ, ε και στ της κοινής θέσης. Ωστόσο, για τα προϊόντα τα οποία πρέπει να υποστούν την ειδικότερη διαδικασία έγκρισης, όπως οι πρόσθετες και οι αρωματικές ουσίες και οι εκλεκτικοί διαλύτες - δεν θα απαιτείται καμμία πρόσθετη διαδικασία έγκρισης, βάσει των διατάξεων του κανονισμού. Στο βαθμό που αυτό αφορά νέες καλλιεργητικές μεθόδους, η κοινή θέση δεν παρεμποδίζει τη χρήση της βιοτεχνολογίας αλλά και τα οφέλη που αντλούνται από αυτήν.

Η Επιτροπή έχει πάντα συνηγορήσει υπέρ της εκτενέστατης σήμανσης των προϊόντων, που δίνουν εύλογα στοιχεία πληροφοριών στον καταναλωτή και που προσλαμβάνουν υποχρεωτικό χαρακτήρα στα διαφορετικά στάδια επεξεργασίας των προϊόντων. Αυτός είναι ακριβώς και ο λόγος για τον οποίο η Επιτροπή υποστήριξε το άρθρο 8 α) της κοινής θέσης, το οποίο θεμελιώνεται στη βασική έννοια της σημαντικής διαφοράς, από την οποία απορρέει η ανάγκη ειδικότερης σήμανσης των προϊόντων.

Η Επιτροπή εξέτασε τις τροπολογίες που εγκρίθηκαν από το Κοινοβούλιο κατά τη δεύτερη ανάγνωση της 12ης Μαρτίου 1996, στόχος των οποίων ήταν η τροποποίηση της κοινής θέσης. Η Επιτροπή διαβίβασε τη γνώμη της προς το Κοινοβούλιο και το Συμβούλιo στις 23 Μαΐου 1996 ((COM(96) 229 τελικό. )).
ΓΡΑΠΤΗ ΕΡΩΤΗΣΗ E-1334/96 υποβολή: Cristiana Muscardini (NI) προς την Επιτροπή (3 Iουνίου 1996)

Θέμα: Εμπόριο νεογνών σκύλων

Αναφερόμενη στην ερώτηση «Εμπόριο νεογνών σκύλων από τις ανατολικές χώρες» (Ε-0785/96) ((ΕΕ C 297, 8.10.1996, σελ. 26. )) και θεωρώντας μη ικανοποιητικές και ημιτελείς τις απαντήσεις στα ερωτήματα που ετέθησαν, επιθυμώ να επαναδιατυπώσω τα ακόλουθα ερωτήματα: διαπιστώνοντας το άθλιο εμπόριο νεογνών σκύλων από τις ανατολικές χώρες που πραγματοποιείται στο Μιλάνο, εξαιτίας του οποίου συχνά πεθαίνουν κουτάβια ολίγων εβδομάδων και τίθεται σε κίνδυνο η υγεία των σκύλων της χώρας που μολύνονται από ασθένειες από τις οποίες πάσχουν τα εισαχθέντα στη χώρα κουτάβια 7

α. μπορεί να παρέμβει η Επιτροπή με αυστηρά μέτρα προστασίας σε ό,τι αφορά αυτό το εμπόριο, και υπέρ των σκύλων, και υπέρ των αγοραστών αυτών;

β. Μπορεί επίσης να ελέγξει ότι εφαρμόζεται σωστά η ισχύουσα σχετική κοινοτική νομοθεσία;

γ. Μπορεί, τέλος, να εξετάσει προσεκτικά τις ερωτήσεις που έχουν κατατεθεί ώστε να μην υποχρεώνεται ο υποβάλλων να τις επαναδιατυπώνει;

Απάντηση του κ. Fischler εξ ονόματος της Επιτροπής (5 Ιουλίου 1996)

Η Επιτροπή, στην απάντησή της στη γραπτή ερώτηση Ε-785/96 του Αξιοτίμου Μέλους του Κοινοβουλίου, ανέφερε τις διατάξεις της κοινοτικής νομοθεσίας οι οποίες διέπουν τις εισαγωγές σκύλων ως εμπορική δραστηριότητα και τη μεταφορά των ζώων αυτών από και προς κράτη μέλη.

Οι απαντήσεις στις συμπληρωματικές ερωτήσεις του Αξιοτίμου Μέλους του Κοινοβουλίου είναι οι εξής:

α.-β. Ζητείται από όλα τα κράτη μέλη να εφαρμόσουν και να επιβάλουν τις σχετικές οδηγίες του Συμβουλίου (92/65/ΕΟΚ ((ΕΕ αριθ. L 268 της 14.09.1992. )) και 91/628/ΕΚ ((ΕΕ αριθ. L 340 της 11.12.1991. ))). Δεδομένου ότι, σύμφωνα με το Αξιότιμο Μέλος του Κοινοβουλίου, υπάρχουν προβλήματα επιβολής των κειμένων αυτών σε σχέση με το εμπόριο κουταβιών μεταξύ Ανατολικής Ευρώπης και Ιταλίας η Επιτροπή θα επικοινωνήσει με τις ιταλικές αρχές όσον αφορά το θέμα αυτό.

γ. Η Επιτροπή προσπαθεί πάντα να δίνει τις κατάλληλες απαντήσεις στις ερωτήσεις των Αξιότιμων Μελών του Κοινοβουλίου.
ΓΡΑΠΤΗ ΕΡΩΤΗΣΗ E-1969/96 υποβολή: Wolfgang Nuίbaumer (NI) προς την Επιτροπή (16 Iουλίου 1996)

Θέμα: Ο νόμος Helms-Burton

Ποιά μέτρα προτίθεται να λάβει η Επιτροπή κατά της νομοθεσίας περί ετεροδικίας των ΗΠΑ σε σχέση με την Κούβα, το Ιράν και τη Λιβύη, προκειμένου να προστατεύσει ευρωπαϊκές επιχειρήσεις, εάν εξακολουθήσει το αδιέξοδο που υφίσταται σήμερα, και ποιά μέτρα εν είδει αντιποίνων μπορεί να λάβει η ΕΕ;

Προτίθεται η Επιτροπή να ενισχύσει οικονομικά τις επιχειρήσεις εκείνες που έχουν θιγεί από την εν λόγω νομοθεσία, προκειμένου να περιορισθεί το μέγεθος της ζημίας τους;

Ποιές συνέπειες έχει η κατάσταση αυτή στην πρόοδο του «Υπερατλαντικού Επιχειρηματικού Διαλόγου» που άρχισε πρόσφατα;

Απάντηση του Sir Leon Brittan εξ ονόματος της Επιτροπής (6 Σεπτεμβρίου 1996)

Η Επιτροπή ζήτησε τη διεξαγωγή διαπραγματεύσεων με τις Ηνωμένες Πολιτείες στο πλαίσιο του Παγκόσμιου Οργανισμού Εμπορίου (ΠΟΕ) σε σχέση με το άρθρο ΧΧΙΙΙ της Γενικής Συμφωνίας Δασμών και Εμπορίου (GATT) και της Γενικής Συμφωνίας για τις Εμπορικές Συναλλαγές Υπηρεσιών. Έχουν ήδη πραγματοποιηθεί δύο γύροι διαβουλεύσεων, στις 4 Ιουνίου και στις 2 Ιουλίου. Η Επιτροπή εξετάζει προς το παρόν τα αποτελέσματα σε συνεργασία με τα κράτη μέλη, με στόχο να αποφασίσει κατά πόσο η Κοινότητα θα χρειασθεί να ζητήσει επίσημα τη σύγκλιση ενός πάνελ του ΠΟΕ.

Το Συμβούλιο Γενικών Υποθέσεων εντόπισε στις 15 Ιουλίου σειρά μέτρων για την προάσπιση των συμφερόντων της Ευρωπαϊκής Ένωσης. Ένα από αυτά ήταν και η θέσπιση νομοθεσίας από την Ευρωπαϊκή Ένωση για την εξουδετέρωση των επιπτώσεων στις άλλες χώρες της νομοθεσίας περί ετεροδικίας των Ηνωμένων Πολιτειών. Η Επιτροπή μόλις θέσπισε μια πρόταση κανονισμού του Συμβουλίου προς το σκοπό αυτό, η οποία θα υποβληθεί τώρα στο Συμβούλιο και θα κοινοποιηθεί επίσης και στο Κοινοβούλιο (για πληροφόρησή του).

Η Επιτροπή δεν είναι εξουσιοδοτημένη να αποζημιώνει τις ευρωπαϊκές εταιρείες για απώλειες που ενδεχομένως να έχουν λόγω της εφαρμογής μέτρων εμμέσου εμπορικού αποκλεισμού τα οποία λαμβάνουν τρίτες χώρες.

Οι συμμετέχοντες στον «Υπερατλαντικό Επιχειρηματικό Διάλογο» εξέφρασαν σαφώς την αντίθεσή τους σχετικά με τη νομοθεσία περί ετεροδικίας, όπως αυτή που αφορά π.χ. την ελευθερία και τη δημοκρατική αλληλεγγύη με την Κούβα (Libertad Act).
ΓΡΑΠΤΗ ΕΡΩΤΗΣΗ E-1234/96 υποβολή: Amedeo Amadeo (NI) προς την Επιτροπή (23 Μαΐου 1996)

Θέμα: Πυρηνική ασφάλεια

Στις εφημερίδες αυτών των ημερών ο υποδιευθυντής του Τμήματος Πυρηνικής Ασφαλείας και Ραδιενεργείας του Επιστημονικού Κέντρου «UKRITFE» έκρουσε τον κώδωνα κινδύνου τονίζοντας ότι ο πυρηνικός σταθμός του Τσερνομπίλ θα μπορούσε να εκραγεί ανά πάσα στιγμή. Ο κίνδυνος συνίσταται σε μια αλυσιδωτή αντίδραση και την κατάρρευση της σαρκοφάγου του τέταρτου αντιδραστήρα του σταθμού του Τσερνομπίλ. Ο τέταρτος αντιδραστήρας έχει πράγματι καταντήσει μια ανεξέλγκτη μάζα πυρηνικού επικινδύνου υλικού και ραδιενεργών ουσιών που δεν ανταποκρίνονται στις απαιτήσεις της προστασίας από κινδύνους.

Ζητείται από την Επιτροπή μια άμεση και δέουσα παρέμβαση ώστε να αποφευχθούν περαιτέρω πυρηνικοί κίνδυνοι.

Απάντηση της κας Bjerregaard εξ ονόματος της Επιτροπής (2 Ιουλίου 1996)

Κατά τη διάρκεια του συνεδρίου «Δέκα χρόνια μετά το Τσερνομπίλ», του Απριλίου 1996, επιστήμονες διατύπωσαν ανησυχίες σχετικά με την ακτινολογική ρύπανση που θα προέκυπτε σε περίπτωση κατάρρευσης της σαρκοφάγου που καλύπτει ό,τι απομένει από τον αντιδραστήρα IV του Τσερνομπίλ. Το συνέδριο κατέληξε στο συμπέρασμα ότι, ενώ μία κατάρρευση θα απελευθέρωνε ραδιενεργό σκόνη και θα είχε ως αποτέλεσμα την σημαντική έκθεση του προσωπικού που εργάζεται στον αντιδραστήρα, δεν θα πρέπει να αναμένονται ευρείας εκτάσεως επιπτώσεις, ειδικότερα δε όχι εκτός της απαγορευμένης ζώνης των 30 χιλιομέτρων γύρω από τον αντιδραστήρα.

Η Επιτροπή απέβλεπε πάντοτε στο να εξασφαλίσει την μη επανάληψη ατυχημάτων όπως το Τσερνομπίλ, καθώς και το συντομότερο δυνατό κλείσιμο των εναπομενουσών μονάδων του πυρηνικού σταθμού ηλεκτροπαραγωγής. Οι κυβερνήσεις της ομάδας των επτά, η Επιτροπή και η κυβέρνηση της Ουκρανίας, υπέγραψαν υπόμνημα τον Δεκέμβριο του 1995 σχετικά με το κλείσιμο του πυρηνικού σταθμού ηλεκτροπαραγωγής του Τσερνομπίλ, για το έτος 2000. Στο υπόμνημα περιέχεται συμφωνία για «την εξακολούθηση της συνεργασίας για την ανάπτυξη μιας αποδοτικής και φιλικής προς το περιβάλλον προσέγγισης στο ζήτημα του προστατευτικού περιβλήματος του Τσερνομπίλ IV, συμπεριλαμβανομένου και του προσδιορισμού, στο μέτρο του δυνατού, των δυνατών τεχνικών και οικονομικών επιλογών».

Συμφωνήθηκε πρόσφατα στη σύνοδο κορυφής της Μόσχας για την πυρηνική ασφάλεια και τις πυρηνικές διασφαλίσεις - μεταξύ των ηγετών της ομάδας των επτά, καθώς και του προέδρου της Επιτροπής και των προέδρων της Ρωσσίας και της Ουκρανίας - ότι θα άρχιζαν συζητήσεις για «ανακαινισμένη σαρκοφάγο», μόλις ολοκληρωθεί η τελευταία μελέτη που χρηματοδότησε το TACIS. Αυτό αναμένεται να συμβεί πριν από τα τέλη τρέχοντος έτους.
ΓΡΑΠΤΗ ΕΡΩΤΗΣΗ P-2098/96 υποβολή: Roberta Angelilli (NI) προς την Επιτροπή (16 Iουλίου 1996)

Θέμα: Το Ιωβηλαίον του έτους 2000 στη Ρώμη

Έχοντας υπόψη τη θρησκευτική και πολιτιστική σημασία των εορτασμών του Ιωβηλαίου για το έτος 2000 στη Ρώμη, τόσο για την Ιταλία όσο και για ολόκληρη την Ευρώπη 7 ερωτάται η Επιτροπή:

1. εάν προβλέπονται έκτακτες χρηματοδοτήσεις για το γεγονός και, εάν όχι, τι ισχύει για την υποβολή σχετικής αιτήσεως ή για να μας γνωστοποιηθούν οι δυνατότητες που υπάρχουν στο πλαίσιο των επισήμων κοινοτικών προγραμμάτων 7

2. εάν υπάρχει δυνατότητα να τεθούν οι σχετικοί πανηγυρισμοί υπό την αιγίδα της Ευρωπαϊκής Ένωσης.

Απάντηση του κ. Santer εξ ονόματος της Επιτροπής (13 Σεπτεμβρίου 1996)

1. Επί του παρόντος, δεν προβλέπεται καμία ειδική χρηματοδότηση για τον εορτασμό του Ιωβηλαίου του έτους 2000, αλλά το θέμα βρίσκεται υπό εξέταση. Άλλωστε, η Επιτροπή υποστηρίζει, για διάρκεια τριών ετών, πολιτιστικές και καλλιτεχνικές εκδηλώσεις μέσω του προγράμματος Καλειδοσκόπιο ((ΕΕ αριθ. C 114 της 19.4.1996. )). Υπό το φως της αποκτηθείσας εμπειρίας, η Επιτροπή θα υποβάλει, εγκαίρως, νέες προτάσεις για την ανανέωση του εν λόγω προγράμματος.

Για τη χορήγηση κοινοτικής επιδότησης, πρέπει να πληρούνται ορισμένες προϋποθέσεις - οι οποίες καθορίζονται στις ετησίως δημοσιευόμενες προσκλήσεις υποβολής προτάσεων - ιδίως η ευρωπαϊκή διάσταση (συνδιοργάνωση και συμμετοχή φορέων από τουλάχιστον τρία κράτη μέλη), η ποιότητα και ο υποδειγματικός χαρακτήρας του έργου.

2. Κατ' αρχήν, είναι δυνατόν να τεθούν υπό την αιγίδα της Επιτροπής οι εκδηλώσεις εκείνες που ανταποκρίνονται στα κριτήρια τα οποία καθορίζονται στον κανονισμό περί των χορηγιών ((SEC (94) 9210. )).
ΓΡΑΠΤΗ ΕΡΩΤΗΣΗ E-1504/96 υποβολή: Spalato Bellerι (NI) προς την Επιτροπή (12 Ιουνίου 1996)

Θέμα: Παραλία του Soverato

Ο οργανισμός σιδηροδρόμων της Ιταλίας κατασκεύασε ένα φράγμα από πέτρες προκειμένου να προστατεύσει ένα τμήμα της σιδηροδρομικής γραμμής που διασχίζει την παραλία του Soverato, μία από τις ωραιότερες παραλίες του νότου της Ιταλίας.

Λαμβάνοντας υπόψη ότι η πρωτοβουλία αυτή είναι αμφιβόλου αποτελεσματικότητας και ότι, κυρίως, επηρεάζει περιβαλλοντικά μία περιοχή μεγάλης φυσικής ομορφιάς, η οποία εξαρτάται σε μεγάλο βαθμό από τον τουρισμό, χάρις στον οποίον δημιουργούνται ορισμένες πολύτιμες εποχιακές θέσεις εργασίας, δεδομένου ότι η περιοχή πλήττεται από ενδημική ανεργεία,

ζητεί από την Επιτροπή να παρέμβει επειγόντως προκειμένου να σταματήσει το έργο του σιδηροδρομικού οργανισμού και να εκδώσει οδηγία για την προστασία του περιβάλλοντος του Soverato.

Απάντηση της κας Bjerregaard εξ ονόματος της Επιτροπής (10 Ιουλίου 1996)

Η Επιτροπή εξέτασε το κατά πόσον η επίμαχη τοποθεσία (παραλία του Soverato) έχει χαρακτηρισθεί ως περιοχή ειδικής προστασίας βάσει της οδηγίας 79/409/ΕΟΚ για την διατήρηση των αγρίων πτηνών ((ΕΕ αριθ. L 103, 25.4.1979. )), ή έχει προταθεί ως υποψήφια τοποθεσία κοινοτικής σημασίας βάσει της οδηγίας 92/43/ΕΟΚ περί της διατηρήσεως των φυσικών ενδιαιτημάτων και της άγριας πανίδας και χλωρίδας ((ΕΕ αριθ. L 206, 22.7.1992. )). Τα αποτελέσματα της εξέτασης ήταν αρνητικά.

Η Επιτροπή διερεύνησε στη συνέχεια το κατά πόσον η εν λόγω τοποθεσία θα μπορούσε να υπαχθεί σε έναν από τους δύο ως άνω χαρακτηρισμούς, και τα αποτελέσματα υπήρξαν και πάλι αρνητικά.

Με βάση τα ανωτέρω, η Επιτροπή είναι σε θέση να συμπεράνει ότι το ζήτημα που θέτει το Αξιότιμο Μέλος του Κοινοβουλίου δεν εμπίπτει στην κοινοτική νομοθεσία, αλλά στην αρμοδιότητα των ιταλικών αρχών.
ΓΡΑΠΤΗ ΕΡΩΤΗΣΗ E-1130/96 υποβολή: Amedeo Amadeo (NI) προς την Επιτροπή (13 Μαΐου 1996)

Θέμα: Εκπομπές αερίων ρύπων

Η Επιτροπή αξίζει συγχαρητήρια για την πρόταση οδηγίας της COM(95)350 ((ΕΕ C 328 της 07.12.1995, σελ. 1 )) σχετικά με την εκπομπή αερίων και σωματιδιακών ρύπων προερχομένων από κινητήρες εσωτερικής καύσης που τοποθετούνται σε μη οδικά κινητά μηχανήματα, η οποία αποβλέπει στη μείωση της ρύπανσης που προκαλείται από αυτά τα μηχανήματα. Υπογραμμίζεται ότι πρόκειται για την πρώτη πρόταση οδηγίας της ΕΕ με την οποία επιδιώκεται η αντιμετώπιση του σημαντικού αυτού προβλήματος.

Δεν θα θεωρούσε η Επιτροπή σκόπιμο να αναλάβει δράση με στόχο τη χρησιμοποίηση εναλλακτικών οικολογικών και βιοεποικοδομήσιμων καυσίμων με βάση την πείρα που αποκτήθηκε από τη χρήση του οικολογικού ντήζελ, η οποία είχε ως αποτέλεσμα τη συνολική μείωση εκπομπών CO2 στην ατμόσφαιρα κατά 2,3 κg ανά λίτρο κατανάλωσης;

Απάντηση της κ. Bjerregaard εξ ονόματος της Επιτροπής (22 Ιουλίου 1996)

Με την πρόταση ((COM(95) 350 )) θα επιβάλλονταν με κανονισμό απαιτήσεις μάλλον για κινητήρες, ως προς τις ρυπογόνες εκπομπές τους, παρά για ορισμένα καύσιμα, ώστε να καθίστανται αβλαβή για το περιβάλλον.

Η Επιτροπή είναι αποφασισμένη να ενθαρρύνει την ανάπτυξη φιλικότερων προς το περιβάλλον καυσίμων, ως μέσου μείωσης των εκπεμπόμενων από κινητές πηγές αερίων που προκαλούν φαινόμενο θερμοκηπίου. Φαίνεται ότι ως προς το σημείο αυτό παρουσιάζουν ορισμένα πλεονεκτήματα εναλλακτικά καύσιμα, όπως τα βιολογικώς παραγόμενα, τα πλεονεκτήματα όμως αυτά πρέπει να αντισταθμίζουν άλλες παραμέτρους, όπως οι περιβαλλοντικές επιπτώσεις που συνδέονται με τις μεθόδους καλλιέργειας. Το καθαρό ύψος μείωσης του εκπεμπόμενου CO2 είναι συχνά μικρότερο από εκείνο που αναφέρει το Αξιότιμο Μέλος, επιτυγχάνεται δε μόνο καταβάλλοντας πολύ υψηλότερο κόστος από εκείνο που συνδέεται με άλλα μέτρα περιστολής των εκπομπών CO2.
ΓΡΑΠΤΗ ΕΡΩΤΗΣΗ E-1521/96 υποβολή: Cristiana Muscardini (NI) και Amedeo Amadeo (NI) προς την Επιτροπή (17 Ιουνίου 1996)

Θέμα: Σπογγώδης εγκεφαλοπάθεια των βοοειδών

Μολονότι θεωρούμε άδικες τις υπό εξέταση αποζημιώσεις της ΕΕ προς τους κτηνοτρόφους και τις αρχές του Ηνωμένου Βασιλείου, όσον αφορά την εμφάνιση της σπογγώδους εγκεφαλοπάθειας των βοοειδών, από τη στιγμή που μελετάται μία άδικη πράξη στο βαθμό που επιβραβεύονται αυτοί που θα έπρεπε να τιμωρηθούν διότι «έπραξαν κακώς», ζητείται από την Επιτροπή.

Εφόσον πραγματοποιηθούν οι εξεταζόμενες από την ΕΕ οικονομικές παρεμβάσεις- να διενεργηθούν αμέσως αυτοψίες με σκοπό να διαπιστωθεί η διενέργεια αποτελεσματικών ελέγχων (λ.χ. απογραφή των ζώων, ατομική ταύτιση, βεβαίωση περί της σφαγής και της καταστροφής), όσον αφορά την ουσιαστική καταστροφή των ζώων ώστε να αποφευχθούν λαθραίες εξαιρέσεις από το σύστημα και τη διάπραξη σοβαρότατης απάτης.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1520/96 και E-1521/96 (11 Ιουλίου 1996)

Οι έλεγχοι που πρέπει να διενεργούνται στο Ηνωμένο Βασίλειο όσον αφορά την σπογγώδη εγκεφαλοπάθεια των βοοειδών (ΣΕΒ), είχαν διενεργηθεί από το γραφείο κτηνιατρικής και φυτοϋγειονομικής επιθεώρησης και ελέγχου, με τη συμμετοχή εμπειρογνωμόνων από την Επιτροπή και από τα κράτη μέλη. Αυτές οι ελεγκτικές αποστολές είχαν επίσης εξετάσει τους ελέγχους που είχαν διενεργηθεί στο Ηνωμένο Βασίλειο σχετικά με την καταστροφή των κρεάτων και των συναφών υποπροϊόντων, που αποσκοπούσε στην αποφυγή της ενσωμάτωσής τους στις αλυσίδες παραγωγής τροφίμων και ζωοτροφών.

Στο Ηνωμένο Βασίλειο, πριν από τις 29 Μαρτίου 1996, μόνο τα ζώα για τα οποία υπήρχαν υπόνοιες παρουσίας της ΣΕΒ λόγω κλινικών συμπτωμάτων θανατώνονταν και καταστρέφονταν. Μετά από τις 28 Μαρτίου 1996, η πώληση κρεάτων βοοειδών ηλικίας άνω των 30 μηνών απαγορεύθηκε. Στις 3 Μαΐου 1996, άρχισε να ισχύει ένα πρόγραμμα που αποσκοπούσε στη σφαγή και την καταστροφή των βοοειδών ηλικίας άνω των 30 μηνών, για να αποκλεισθούν τα ζώα αυτά από τις αλυσίδες παραγωγής τροφίμων και ζωοτροφών και από το ενδεχόμενο χρήσης τους για καλλυντικά και φαρμακευτικά προϊόντα.

Κατόπιν σχετικού αιτήματος των κοινοτικών Οργάνων, το Ηνωμένο Βασίλειο υπέβαλε στην Επιτροπή, στις 3 Ιουνίου 1996, ένα σχέδιο συμπληρωματικών μέτρων για τον έλεγχο και την εξάλειψη της ΣΕΒ στο Ηνωμένο Βασίλειο. Αφού το Ηνωμένο Βασίλειο δέχθηκε να το τροποποιήσέι, το σχέδιο αυτό εγκρίθηκε με την απόφαση της Επιτροπής αριθ. 96/385/ΕΚ στις 25 Ιουνίου 1996 ((ΕΕ αριθ. L 151 της 26.06.1996 )).
ΓΡΑΠΤΗ ΕΡΩΤΗΣΗ E-1855/96 υποβολή: Cristiana Muscardini (NI) προς την Επιτροπή (5 Iουλίου 1996)

Θέμα: Λαθρεμπόριο σκύλων και γάτων

Το παράνομο εμπόριο σκύλων και γάτων στην Κοινότητα διευκολύνεται από την έλλειψη ενιαίας νομοθεσίας που θα επιβάλλει την προστασία των δικαιωμάτων των ζώων αυτών.

Το πρόβλημα της εφαρμογής της νομοθεσίας που ισχύει στην Ιταλία και, κατά συνέπειαν, του ελέγχου και της υπεράσπισης των δικαιωμάτων των ανωτέρω ζώων σταματά στην επικράτεια των ξένων χωρών που αποτελούν σήμερα θέατρο του παράνομου εμπορίου.

Μπορεί η Επιτροπή να μελετήσει τη θέσπιση οδηγίας η

Απάντηση του κ. Fischler εξ ονόματος της Επιτροπής (30 Ιουλίου 1996)

Το εμπόριο σκύλων και γατιών διέπεται από τις εξής δύο οδηγίες του Συμβουλίου: 91/628/ΕΟΚ ((ΕΕ αριθ. L 340, 11.12.1991. )) και 92/65/ΕΟΚ ((ΕΕ αριθ. L 268, 14.09.1992. )). Σε περίπτωση που το Αξιότιμο Μέλος του Κοινοβουλίου γνωρίζει οιαδήποτε ειδική παράβαση των προαναφερθεισών οδηγιών, παρακαλείται να κοινοποιήσει λεπτομέρειες στις εθνικές αρχές και στην Επιτροπή.

Ωστόσο, θέματα όπως η αβιότητα προς τα ζώα και η τήρηση ζωοτεχνικών προτύπων δεν έχουν εναρμονιστεί σε κοινοτικό επίπεδο και εξακολουθούν να εμπίπτουν στην αρμοδιότητα των κρατών μελών. Προς το παρόν η Επιτροπή δεν προτίθεται να προτείνει συμπληρωματικές νομοθετικές διατάξεις στον τομέα των συνθηκών καλής διαβίωσης των ζώων, όσον αφορά τους σκύλους και τις γάτες.